CELEX: 32015R1383
Language: ro
Date: 2015-05-28 00:00:00
Title: Regulamentul delegat (UE) 2015/1383 al Comisiei din 28 mai 2015 de modificare a Regulamentului delegat (UE) nr. 639/2014 în ceea ce privește condițiile de eligibilitate legate de cerințele de identificare și înregistrare a animalelor în vederea sprijinului cuplat prevăzut de Regulamentul (UE) nr. 1307/2013 al Parlamentului European și al Consiliului

13.8.2015   
            
            
               RO
            
            
               Jurnalul Oficial al Uniunii Europene
            
            
               L 214/1
            
         REGULAMENTUL DELEGAT (UE) 2015/1383 AL COMISIEI
   din 28 mai 2015
   de modificare a Regulamentului delegat (UE) nr. 639/2014 în ceea ce privește condițiile de eligibilitate legate de cerințele de identificare și înregistrare a animalelor în vederea sprijinului cuplat prevăzut de Regulamentul (UE) nr. 1307/2013 al Parlamentului European și al Consiliului
   COMISIA EUROPEANĂ,
   având în vedere Regulamentul (UE) nr. 1307/2013 al Parlamentului European și al Consiliului din 17 decembrie 2013 de stabilire a unor norme privind plățile directe acordate fermierilor prin scheme de sprijin în cadrul politicii agricole comune și de abrogare a Regulamentului (CE) nr. 637/2008 al Consiliului și a Regulamentului (CE) nr. 73/2009 al Consiliului (1), în special articolul 52 alineatul (9) litera (a),
   întrucât:
   
               (1)
            
            
               În conformitate cu articolul 52 din Regulamentul (UE) nr. 1307/2013, statele membre pot acorda sprijin cuplat fermierilor, conform condițiilor prevăzute în titlul IV capitolul 1 din regulamentul în cauză și celor dintr-un act delegat care trebuie adoptat de Comisie.
            
         
               (2)
            
            
               În conformitate cu articolul 53 alineatul (4) din Regulamentul delegat (UE) nr. 639/2014 al Comisiei (2), în cazul în care măsura de sprijin cuplat vizează bovine și/sau ovine și caprine, statele membre trebuie să definească, ca o condiție de eligibilitate pentru sprijin, cerințele de identificare și înregistrare a animalelor prevăzute în Regulamentul (CE) nr. 1760/2000 al Parlamentului European și al Consiliului (3) sau, respectiv, în Regulamentul (CE) nr. 21/2004 al Consiliului (4). În consecință, din momentul în care un animal nu respectă cerințele de identificare și înregistrare respective, acesta rămâne neeligibil pentru sprijinul cuplat facultativ pe toată durata vieții sale, chiar dacă neconformitatea este corectată ulterior.
            
         
               (3)
            
            
               În vederea remedierii acestor situații, articolul 117 din Regulamentul (CE) nr. 73/2009 al Consiliului (5) prevedea că, în cazul plăților pentru carnea de vită și mânzat, un animal trebuia considerat eligibil dacă informațiile solicitate fuseseră puse la dispoziția autorității competente în prima zi a perioadei de reținere a animalului în cauză.
            
         
               (4)
            
            
               Datorită faptului că plățile pentru carnea de vită și mânzat au fost eliminate și având în vedere că perioada de reținere a încetat să mai reprezinte o condiție de eligibilitate pentru sprijinul cuplat facultativ, articolul 53 alineatul (4) din Regulamentul delegat (UE) nr. 639/2014 nu conține o dispoziție similară.
            
         
               (5)
            
            
               Cu toate acestea, pentru a asigura proporționalitatea și fără a aduce atingere altor condiții de eligibilitate aplicabile stabilite de statele membre, bovinele ar trebui să fie considerate eligibile pentru sprijin atât timp cât cerințele de identificare și înregistrare sunt respectate până la o anumită dată. Din rațiuni de coerență, această regulă ar trebui să se aplice și în cazul ovinelor și al caprinelor.
            
         
               (6)
            
            
               Prezentul regulament ar trebui să se aplice cererilor de ajutor pentru animale aferente anului calendaristic 2015 și anilor ulteriori,
            
         ADOPTĂ PREZENTUL REGULAMENT:
   Articolul 1
   La articolul 53 alineatul (4) din Regulamentul delegat (UE) nr. 639/2014, se adaugă următoarele paragrafe:
   
      „Cu toate acestea, fără a se aduce atingere altor condiții de eligibilitate, un animal este considerat eligibil pentru sprijin și în cazul în care cerințele de identificare și înregistrare menționate în primul paragraf sunt îndeplinite până la o dată care urmează să fie stabilită de statul membru, dar nu mai târziu de:
      
                  (a)
               
               
                  prima zi a perioadei de reținere a animalului în cauză, atunci când se aplică o perioadă de reținere;
               
            
                  (b)
               
               
                  o dată aleasă pe baza unor criterii obiective și în concordanță cu măsura corespunzătoare notificată în conformitate cu anexa I, atunci când nu se aplică o perioadă de reținere.
               
            Până la 15 septembrie 2015, statele membre notifică Comisiei datele vizate în al doilea paragraf.”
   
   Articolul 2
   Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
   Se aplică de la 1 ianuarie 2015.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 mai 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 347, 20.12.2013, p. 608.
   
      (2)  Regulamentul delegat (UE) nr. 639/2014 al Comisiei din 11 martie 2014 de completare a Regulamentului (UE) nr. 1307/2013 al Parlamentului European și al Consiliului de stabilire a unor norme privind plățile directe acordate fermierilor prin scheme de sprijin în cadrul politicii agricole comune și de modificare a anexei X la regulamentul menționat (JO L 181, 20.6.2014, p. 1).
   
      (3)  Regulamentul (CE) nr. 1760/2000 al Parlamentului European și al Consiliului din 17 iulie 2000 de stabilire a unui sistem de identificare și înregistrare a bovinelor și privind etichetarea cărnii de vită și mânzat și a produselor din carne de vită și mânzat și de abrogare a Regulamentului (CE) nr. 820/97 al Consiliului (JO L 204, 11.8.2000, p. 1).
   
      (4)  Regulamentul (CE) nr. 21/2004 al Consiliului din 17 decembrie 2003 de stabilire a unui sistem de identificare și de înregistrare a animalelor din speciile ovină și caprină și de modificare a Regulamentului (CE) nr. 1782/2003 și a Directivelor 92/102/CEE și 64/432/CEE (JO L 5, 9.1.2004, p. 8).
   
      (5)  Regulamentul (CE) nr. 73/2009 al Consiliului din 19 ianuarie 2009 de stabilire a unor norme comune pentru sistemele de ajutor direct pentru agricultori în cadrul politicii agricole comune și de instituire a anumitor sisteme de ajutor pentru agricultori, de modificare a Regulamentelor (CE) nr. 1290/2005, (CE) nr. 247/2006, (CE) nr. 378/2007 și de abrogare a Regulamentului (CE) nr. 1782/2003 (JO L 30, 31.1.2009, p. 16).